Kyselina gama-aminomaslová

**Kyselina gama-aminomaslová** alebo **kyselina γ-aminomaslová**, správne **kyselina 4-aminobutánová**, je aminoderivát kyseliny maslovej. Často sa na jej pomenovanie používa anglická skratka **GABA** (**''g**amma-**a**mino**b**utyric **a**cid*). Patrí medzi tzv. [[signálna molekula|signálne molekuly]]. Viaže sa na [[GABAA receptor|GABA<sub>A</sub>]] a [[BABAB receptor|GABA<sub>B</sub> receptory]]. Prvýkrát bola bola pripravená v roku 1883 a v roku 1950 bola odhalená jej úloha v [[Nervová sústava|nervovej sústave]] ako hlavný inhibičný [[neurotransmiter]].

GABA je izomérom [[Kyselina 2-aminoizomaslová|kyseliny 2-aminoizomaslovej]] a [[Kyselina 2-aminoizomaslová|kyseliny 3-aminoizomaslovej]]. 

== Význam v tele ==
=== Nervová sústava ===
V [[Mozog|mozgu]] [[Stavovce|stavovcov]] funguje GABA ako inhibičný neurotransmiter tým, že sa viaže na určité [[Receptor (fyziológia)|receptory]] nachádzajúce sa na [[Cytoplazmatická membrána|bunkovej membráne]] pred- a posynaptických [[Neurón|neurónov]]. Naviazaním sa na tieto receptory otvára [[iónový kanál|iónové kanály]], čím umožňuje tok záporne nabitých [[Chlór|chloridových]] [[Anión|aniónov]] dnu do bunky a tok kladne nabitých [[Draslík|draslíkových]] [[Katión|katiónov]] von z bunky. Týmto vznikne zmena v membránovom potenciáli, čo spôsobí [[hyperpolarizácia|hyperpolarizáciu]]. Existujú 2 druhy GABA receptorov:
* [[GABAA receptor|GABA<sub>A</sub> receptor]] – sú súčasťou ligandom riadených iónových kanálov
* [[GABAB receptor|GABA<sub>B</sub> receptor]] – [[metabotropný receptor]] [[Receptor spriahnutý s G-proteínmi|spriahnutý s G-proteínom]], ktorý sa otvára alebo zatvára na základe [[G-proteín|G-proteínov]].
Neuróny, ktoré výtvarajú GABA, sa nazývajú GABAergické neuróny a poväčšine majú inhibičný účinok. 

GABA<sub>A</sub> receptory sú ligandom riadené chloridové kanály, ktoré keď sú aktivované kyselinou γ-aminomaslovou, umožnujú prietok chloridových aniónov cez bunkovú membránu. To či je tento prietok [[depolarizácia|depolarizujúci]] (membránový potenciál sa zvyšuje) alebo hyperpolarizujúci/inhibičný (membránový potenciál sa znižuje) závisí od smeru toku chloridových aniónov. Pokiaľ z bunky chloridové anióny odtekajú GABA je depolarizujúca a pokiaľ do bunky pritekajú GABA je hyperpolarizujúca (inhibičná). Predpokladá sa, že pri vývoji nastáva zmena v bunkovom mechanizme regulujúcom koncentráciu chloridových aniónov v bunke, čím GABA mení svoju funkciu medzi vývojom z kojenca na dospelého. V dospelom mozgu mení GABA svoju funkciu z excitačnej na inhibičnú.

=== Mimo nervovú sústavu ===
GABA sa takisto vo veľkých množstvách vytvára v [[Pankreas|pankreatických]] [[beta-bunka|beta bunkách]]. Beta bunky vylučujú GABA spolu s [[Inzulín|inzulínom]]. GABA z týchto buniek sa potom naviaže na [[Alfa-bunka|alfa bunky]] na susedných [[Langerhansove ostrovčeky|ostrovčekoch]] a tým im zabráni vylučovať [[glukagón]] (ktorý by zvrátil účinky inzulínu).

GABA bola taktiež nájdená aj v iných orgánoch vrátane [[Črevo|čriev]], [[Žalúdok|žalúdku]], [[Vajcovod|vajcovodoch]], [[Maternica|maternici]], [[Oblička|obličkách]], [[Pľúca|pľúcach]] a [[Pečeň|pečeni]], aj keď v oveľa nižšej hladine než v beta bunkách či neurónoch.

Excitačný GABAergický mechanizmus bol takisto objavený v [[Epitel|epiteli]] [[Priedušnica|priedušnice]]. Spúšťa sa pri vystavení sa alergénom a môže zohrávať určitú úlohu v mechanizmoch [[Astma|astmy]].

== Biosyntéza ==
[[súbor:GABAergic-synapse.gif|náhľad|Tvorba, vylučovanie, účinky a katabolizmus GABA na nervových synapsiách|520px]]
GABA sa [[biosyntéza|biosyntetizuje]] z [[glutamát|kyseliny glutámovej]] pomocou [[enzým|enzýmu]] [[glutamátdekarboxyláza]] a [[pyridoxalfosfát|pyridoxalfosfátu]], ktorý slúži ako [[kofaktor (biochémia)|kofaktor]].

== Katabolizmus ==
Premena kyseliny γ-aminomaslovej je katalyzovaná enzýmom [[GABA transamináza]]. GABA sa s [[2-oxoglutarát]]om premieňa na [[sukcinátsemialdehyd]] a glutamát. Sukcinátsemialdehyd je potom oxidovaný na [[kyselina jantárová|kyselinu jantárovú]], ktorá následne vstupuje do [[Citrátový cyklus|Krebsovho cyklu]] ako zdroj energie.

== GABAergické lieky ==
=== Ligandy GABA<sub>A</sub> receptoru ===
* agonisti*':** [[etanol]], [[barbiturát]]y, [[benzodiazepín|benzodiazepíny]], [[chloralhydrát]], [[etomidát]], [[propofol]], [[glutetimid]], [[Valeriána lekárska|valeriána]], [[piepor opojný]], [[metachalón]] a [[inhalačné anestetikum|inhalačné anestetiká]]
* antagonisti**:''' flumazenil, furosemid, pikrotoxín, ro15-4513, tujón, amentoflavón

### Ligandy GABA<sub>B</sub> receptoru
* agonisti: baklofén, GHB, propofol, fenibut

### Inhibítory spätného vychytávania GABA
* hyperforín, tiagabín

### Inhibítory GABA transaminázy
* valproát, vigabatrín, fenelzín, gabakulín

### GABA analógy
* pregabalín, gabapentín, progabid

## Referencie

## Literatúra

* 
* 

## Iné projekty

Kategória:Aminokyseliny
Kategória:Signálne molekuly
Kategória:Neproteínogénne aminokyseliny
Kategória:Neurotransmitery